CELEX: 62014CB0275
Language: et
Date: 2015-02-05 00:00:00
Title: Kohtuasi C-275/14: Euroopa Kohtu (seitsmes koda) 5. veebruari 2015. aasta määrus (Naczelny Sąd Administracyjny eelotsusetaotlus – Poola) – Jednostka Innowacyjno-Wdrożeniowa Petrol S.C. Paczuski Maciej i Puławski Ryszard versus Minister Finansów (Eelotsusetaotlus — Energiatoodete maksustamine — Direktiiv 2003/96/EÜ — Artikli 2 lõige 3 — Vahetu õigusmõju — CN koodi 3811 alla kuuluvad kütuselisandid)

20.7.2015   
            
            
               ET
            
            
               Euroopa Liidu Teataja
            
            
               C 236/21
            
         Euroopa Kohtu (seitsmes koda) 5. veebruari 2015. aasta määrus (Naczelny Sąd Administracyjny eelotsusetaotlus – Poola) – Jednostka Innowacyjno-Wdrożeniowa Petrol S.C. Paczuski Maciej i Puławski Ryszard versus Minister Finansów
   (Kohtuasi C-275/14) (1)
   
   ((Eelotsusetaotlus - Energiatoodete maksustamine - Direktiiv 2003/96/EÜ - Artikli 2 lõige 3 - Vahetu õigusmõju - CN koodi 3811 alla kuuluvad kütuselisandid))
   (2015/C 236/29)
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja menetluse pooled
   
   
      Kassatsioonkaebuse esitaja: Jednostka Innowacyjno-Wdrożeniowa Petrol S.C. Paczuski Maciej i Puławski Ryszard
   
      Vastustaja kassatsioonimenetluses: Minister Finansów
   
      Resolutsioon
   
   
               1.
            
            
               Nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik, artikli 2 lõike 3 teist lõiku tuleb tõlgendada nii, et sellega on vastuolus sellised siseriiklikud õigusnormid, nagu on vaidlustatud põhikohtuasjas, millega on nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, muudetud komisjoni 19. septembri 2008. aasta määrusega (EÜ) nr 1031/2008, I lisas leiduva kombineeritud nomenklatuuri koodi 3811 alla kuuluvatele kütuselisanditele kehtestatud teistsuguse määraga aktsiis kui kohaldatakse kütusele, millele need on lisatud.
            
         
               2.
            
            
               Direktiivi 2003/96 artikli 2 lõike 3 teist lõiku tuleb tõlgendada nii, et isik saab liikmesriigi kohtus vaidluses pädeva siseriikliku ametiasutusega sellele tugineda, nõudes selle sättega vastuolus oleva siseriikliku õigusnormi kohaldamata jätmist.
            
         
      (1)  ELT C 171, 26.5.2015.